
R E F E R A T   D E   A P R O B A R E 
privind aprobarea participării Municipiului Brad la ”Programul privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: 
stații de reîncărcare pentru vehicule electrice în localități”, a Studiului
 de Fezabilitate și a indicatorilor tehnico - economici ai proiectului 
”Instalare stații de reîncărcare pentru vehicule electrice
 în Municipiul Brad”


	Municipiului Brad dorește accesarea în cadrul „Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice în localități”, derulat de către Administrația Fondului pentru Mediu a unor fonduri nerambursabile pentru obiectivul de investiții „Instalare stații de reîncărcare pentru vehicule electrice în Municipiul Brad”. 
Necesitatea implementării proiectului rezultă din cerința privind sprijinirea eficienței energetice, a gestionării inteligente a energiei și a utilizării energiei din surse regenerabile. Implementarea programului conduce la îmbunătățirea calității mediului prin reducerea emisiilor de gaze cu efect de seră, reducerea consumului anual de energie primară și promovarea utilizării surselor regenerabile de energie. 
În Ordinul nr. 1.962 din 29 octombrie 2021 pentru aprobarea Ghidului de Finanțare pentru ”Programul privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: staţii de reîncărcare pentru vehicule electrice în localităţi”, publicat în M.OF. nr. 1080/11.11.2021, este prevăzută, ca anexă obligatorie la depunerea cererii de finanțare, hotărârea consiliului local al solicitantului privind aprobarea participării la Program. Aceasta trebuie să conțină aprobarea studiului de fezabilitate și a indicatorilor tehnico-economici, precum și susținerea financiară a proiectului, din punctul de vedere al cheltuielilor eligibile și neeligibile.
	Astfel, am inițiat prezentul proiect de hotărâre prin care am propus: aprobarea participării Municipiului Brad la  ”Programul privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare pentru vehicule electrice în localități”, finanțat prin Administrația Fondului pentru Mediu cu proiectul ”Instalare stații de reîncărcare pentru vehicule electrice în Municipiul Brad”, aprobarea Studiului de Fezabilitate, a indicatorilor tehnico - economici ai obiectivului de investiții, precum și a Devizului general al proiectului.
	Totodată, am propus aprobarea bugetului proiectului  pentru obiectivul de investiții mai sus amintit, respectiv valoarea totală a acestuia în cuantum de 2.062.237,67 lei, din care:
                   a) - cheltuieli eligibile în cuantum de 1.140.000 lei;
                   b) - cheltuieli neeligibile în cuantum de 922.237,67 lei;
                   c) - ajutor nerambursabil solicitat în cuantum de 1.140.000 lei. 
	Menționez că asigurarea și susținerea sumelor reprezentând cheltuieli neeligibile în cuantum de 922.237,67 lei, precum și acoperirea temporară a fondurilor necesare implementării proiectului, până la momentul rambursării cheltuielilor eligibile se vor face din bugetul local.
	Am mai propus, de asemenea, aprobarea contractării finanțării, în cazul în care proiectul este selectat spre finanțare și desemnarea reprezentantul legal al Municipiului Brad care, potrivit legii, este primarul, pentru relația cu autoritatea contractantă - Administrația Fondului pentru Mediu.
	În contextul celor de mai sus supun spre dezbatere Consiliului Local al Municipiului Brad proiectul de hotărâre în forma prezentată.
	Invoc în susținerea propunerii mele prevederile H..C.L. nr. 19/2022 privind aprobarea bugetului local al Municipiului Brad pe anul 2022, ale art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale Ordinului emis de Ministerul Mediului, Apelor și Pădurilor nr. 1962 din 29 octombrie 2021 pentru aprobarea Ghidului de finanțare a Programului privind reducerea emisiilor de gaze cu efect de seră în transporturi, prin promovarea infrastructurii pentru vehiculele de transport rutier nepoluant din punct de vedere energetic: stații de reîncărcare  pentru vehicule electrice în localități, ale Legii nr. 500/2002 privind finanțele publice, cu modificările șu completările ulterioare, ale art. 129  alin. 2 lit. b,  alin. 4 lit. e  din O.U.G. nr. 57/2019 privind Codul administrativ, cu modificările şi completările ulterioare, ale art. 11 alin. 4 din Legea nr. 554/2004 a contenciosului administrativ, actualizată.

